אנה אלמה-טדמה

אנה אלמה-טדמה (באנגלית: Anna Alma-Tadema; 1867 – 1943) הייתה אמנית וסופרת בריטית. אלמה-טדמה עבדה בעיקר ברישום וציור, ויצרה דיוקנאות וייצוגים רבים של סצינות פנים, פרחים ומבנים. היא הושפעה מאביה, סר לורנס אלמה-טדמה, והציגה את עבודותיה בתערוכות איתו ועם אמה החורגת, לורה תרזה אלמה-טדמה. אנה אלמה-טדמה הוכרה בזכות הישגיה כאמנית בתערוכה הקולומביאנית העולמית בשנת 1893 בשיקגו ובתערוכת פריז של 1889.

== ביוגרפיה ==
אנה אלמה-טדמה הייתה בתם השנייה של הצייר ההולנדי סר לורנס אלמה-טדמה ואשתו הצרפתייה, שגרה בבריסל. לורנס, אחותה הגדולה, נולדה בשנת 1864. אם הבנות נפטרה בשנת 1869. לורנס ובנותיו עברו לאנגליה. אביה התחתן בפעם השנייה בשנת 1871, כשאנה הייתה בת ארבע.<ref>Sara Gray (2009). The Dictionary of British Women Artists. Casemate Publishers. pp. 17–18.</ref> <ref></ref>

אנה אלמה-טדמה גדלה בלונדון עם משפחתה. אחותה לורנס קיבלה את השכלתה בבית, וההערכה היא שאנה למדה בבית הספר. אנה אלמה-טדמה מופיעה לפחות פעמיים בציורים של אביה. בשנת 1873 תוארה היא ואחותה ב"פינה שלנו ", ובשנת 1883, אביה צייר את דיוקנה.

אמה של אנה, אביה ואמה החורגת היו ציירים, וכתוצאה מכך היא גדלה בבית מאוד אמנותי. אביה לורנס קיבל השראה מסיפורים ואגדות קדם ופיתח סגנון שאותו חיקו לורה, אנה ואמנים אחרים. לאחר שמת, הפופולריות של יצירותיו וסגנונו דעכו במשך השנים.<ref></ref> אחותה של אנה, לורנס, הייתה משוררת, ציירת, סופרת, מבקרת, מחזאית וסופרת סיפורים קצרים.

== יצירה ==
אנה אלמה-טדמה, חדר ההסבה בבית, 1885
אלמה-טדמה תוארה על ידי הביוגרפית הלן צימרן כ"אמנית עדינה שירשה כל כך הרבה מאביה עד מצב של העתקה מדויקת."<ref>Ellen Gosse (1894). "Laurens Alma-Tadema". The Century. XLVII. Century Company. pp. 484–497.</ref> בתקופתה כאמנית, יצרה אנה אלמה-טדמה כמה דיוקנאות, ציורים של פרחים, וכן תיאורים בצבעי מים של פנים בתים ובניינים. דוגמה אחת דיוקנאותיה של אנה אלמה-טדמה היא "העלמה טסה גוסה". יצירה זו ואחרות, כמו "עמק הערפל" ו"חדר הזהב", הוצגו באקדמיה המלכותית לאמנויות.

אנה אלמה-טדמה ציירה בצבעי מים את פנים הבית של משפחתה, בסמוך לריג'נטס פארק בלונדון.<ref>Elree I. Harris; Shirley R. Scott (26 November 2013). A Gallery of Her Own: An Annotated Bibliography of Women in Victorian Painting. Routledge. pp. 53, 245, 248</ref> בית המשפחה עוצב באקסטרווגנטיות על ידי אביה כך שיהיה דומה לוילה רומאית. חדר המגורים, שאותו ציירה אלמה-טדמה שהיא כנערה, הוצג בשנת 1893 בתערוכה הקולומביאנית בשיקגו. בנוסף, בשנת 1885 ציירה אלמה-טדמה את 'חדר הזהב', שייצג גם את פנים הבית המשפחתי.

אלמה-טדמה הציגה את עבודותיה באנגליה במשך כארבעים שנה. היא הציגה חמש עשרה יצירות באקדמיה המלכותית בין 1885 ל -1928, כולל "חדר הזהב", "העלמה טסה גוסה", "עמק הערפל", אף על פי שהתגוררה בלונדון, הציגה עבודות גם בארצות אחרות. בשנת 1889 היא זכתה במדליה בתערוכה בפריז. בנוסף, אנה, אביה לורנס ואמה החורגת לורה כולם הציגו וזכו בפרסים בתערוכה הקולומביאנית העולמית בשיקגו בשנת 1893.<ref></ref>

עבודותיה של אנה אלמה-טדמה ממשיכות להיות מוצגות בהווה. לדוגמה, עבודותיה נכללו בתערוכה של מוזיאון ויקטוריה ואלברט באפריל 2011, "פולחן היופי: התנועה האסתטית 1860–1900" בלונדון.

== חיים אישיים ==
אנה אלמה-טדמה, הכנסייה באיטון, 1886
אלמה-טדמה הייתה מחויבת לתנועה זכות הבחירות של הנשים משנת 1897.<ref>Deborah Cherry (12 November 2012). Beyond the Frame: Feminism and Visual Culture, Britain 1850 -1900. Routledge. p. 144.</ref> אנה אלמה-טדמה ואחותה לא התחתנו.

הן היו עניות ולא הייתה להן קריירה מצליחה בשנותיהן המאוחרות.

==קישורים חיצוניים==

== הערות שוליים ==

קטגוריה:ציירות בריטיות
קטגוריה:התערוכה העולמית של שיקגו (1893): אישים
קטגוריה:בריטיות שנולדו ב-1867
קטגוריה:בריטיות שנפטרו ב-1943
קטגוריה:בריטים שנפטרו ב-1943